ཆོས་ཐམས་ཅད་ནི་འགྲོ་བ་རང་ཉིད་ཀྱི་རྣམ་སྨིན་གྱི་རང་བཞིན་ཡིན་པ་ལས་གང་ཡང་མ་ཡིན།ནང་ཆོས་ཀྱི་བརྗོད་སྟངས་འདི་ལ་དོན་གཟབ་མོ་ཡོད་རེད།དེ་ཡིས་ནུབ་ཕྱོགས་རིག་གཞུང་མང་པོ་ཞིག་གིས་གྲོལ་མ་ཐུབ་པའི་གནད་དོན་མང་པོ་ལ་ལན་ཞིག་བཏབ་ཡོད་རེད།ལན་དེ་བདེན་ནམ་མ་བདེན་ཞེ་ན།ང་རང་གི་ངོས་ནས་ལན་དེ་ལ་དད་པའི་ཡིད་ཆེས་བྱེད་པ་ཙམ་ལས།དངོས་ནས་དེ་འདྲ་ཞིག་ཡིན་མིན་བརྡར་ཤ་ཆོད་དགོས་ན་ཤེས་ཚད་གྱིས་འདང་མེད་པ་ཡིན།གང་ལྟར།འཇིག་བརྟེན་ནི་རང་གི་རྒྱུ་ལས་བྱུང་བ་ཞིག་ཡིན་ན།འཇིག་རྟེན་ཐོག་མ་མེད་པ་འདི་ཡི་འགྲོ་བ་གྲངས་ལས་འདས་པ་དེ་ཡི་ཁྲོད་ནས།རྒྱུ་ཁ་ཤས་འདྲ་མཚུངས་སུ་འགྱུར་བ་ནི་ཡོད་ཤག་ཤག་ཡིན།དེ་ཡོད་པ་ཡིན་ན།འགྲོ་བ་དེ་དག་གི་མིག་མཐོང་ལག་ཟིན་གྱི་སྤྱི་ཚོགས་ལ་ཆ་འདྲ་བའིརྣམ་པ་ཞིག་ཐོན་ལོས་ཆོགདེ་བས།ལས་རྒྱུ་འབྲས་ཁས་ལེན་བྱས་པ་ཡིན་ན།མི་རིགས་གཅིག་ཏུ་ཆགས་པ།གྲུབ་མཐའ་གཅིག་ཏུ་ཆགས་པ།དགའ་ཕྱོགས་གཅིག་ཏུ་ཆགས་པ་སོགས་ཁས་ལེན་དགོས་པ་ཡིན་ཏེ།འཇིག་རྟེན་འདི་ལ་འགྲོ་བ་སོ་སོ་ཐུན་མིན་གྱ་མྱོང་ཚུལ་ཡོད་དགོས་པ་ཡིན་ལ།ཐུན་མོང་གི་མྱོང་ཚུལ་ཀྱང་ཆགས་ཆོག་པ་ཡིན།ང་ལ་མཚོན་ན།མི་རིགས་དང་ཆོས་ལུགས་ཀྱི་དབྱེ་བ་ནི་དེ་བས་རྒྱུ་མཚན་ལྡན་པ་ཞིག་ཏུ་འགྱུར་ཡོད།